Baltská federálna univerzita Immanuela Kanta

Baltská federálna univerzita Immanuela Kanta (rus. Балтийский федеральный университет имени Иммануила Канта) je štátna vysoká škola v Kaliningrade v Kaliningradskej oblasti, ruskej exkláve. Je to jedna z desiatich federálnych univerzít (od roku 2010) v Rusku. Vznikla v roku 1947, teda krátko po pripojení tejto časti Východného Pruska k ZSSR, ako pedagogický inštitút. Meno Immanuela Kanta, nemeckého filozofa a najvýznamnejšieho kráľoveckého rodáka, jej bolo udelené ruskou vládou v roku 2005. V Kráľovci existovala od roku 1544 Kráľovecká univerzita (Albertina). Tá v roku 1945 zanikla a jej neformálnou nástupkyňou je dnešná Baltská univerzita. Súčasným rektorom univerzity je Andrej Pavlovič Klemešev. Galéria Iné projekty Commons ponúka multimediálne súbory na tému Baltská federálna univerzita Immanuela Kanta Externé odkazy Oficiálna stránka Archivované 2012-05-04 na Wayback Machine (po rusky) Oficiálna stránka Archivované 2021-11-18 na Wayback Machine (po anglicky) Zdroj Tento článok je čiastočný alebo úplný preklad článku Балтийский федеральный университет имени Иммануила Канта na ruskej Wikipédii.